b'\n_START_ARTICLE_\nKimmo Rajala\n_START_PARAGRAPH_\nKimmo Rajala (s. 26. toukokuuta 1961 Kittil\xc3\xa4) on suomalaissyntyinen, Ruotsissa asuva n\xc3\xa4yttelij\xc3\xa4, stuntmies ja stuntkoordinaattori. H\xc3\xa4n on ty\xc3\xb6skennellyt yli 500 elokuvatuotannossa._NEWLINE_Noormarkussa nuoruutensa viett\xc3\xa4nyt Rajala kilpaili painijana jo Suomessa, ja muutettuaan 1979 Ruotsiin h\xc3\xa4n voitti kolme Ruotsin-mestaruutta. H\xc3\xa4n ryhtyi ammattimaiseksi stuntn\xc3\xa4yttelij\xc3\xa4ksi 1986 ja perusti yrityksen 1989._NEWLINE_Rajala koulutti suomalaisia stuntmiehi\xc3\xa4 1993 Turun taiteen ja viestinn\xc3\xa4n oppilaitoksen stuntkurssilla._NEWLINE_Kimmo Rajala palkittiin Ruotsin arvostetuimmalla Guldbagge-elokuvapalkinnolla tammikuussa 2008 Tukholmassa pidetyss\xc3\xa4 tilaisuudessa. H\xc3\xa4n sai palkinnon sijaisn\xc3\xa4yttelij\xc3\xb6iden koordinoimisesta elokuvissa Aurinkomyrsky ja Arn \xe2\x80\x93 Temppeliritari.'